
WKF contento cu recaudacion di 20 mil florin via Aruba Bank su Golf Invitational 



Conocido reportero/fotografo 

Djispie Franken a bay sosega 


DESPUES di un largo enfermedad aj/era tar- 
di, nos a haya e tristo noticia, cu e cono- 
cido reportero-fotografo Djiespie Franken a 
fayece nae dad di 78 aña. Su nomber oficial 
ta: Aloysio Marcolino Franken, y pesey tur 
hende ta puntra, di unda Djiespie a sali? Esey 
no ta importa mas, pero el a sa di haci sum es 
conoci como tal. 

Djiespie tabata hopi dia malo, pero su cura- 
zon tabata fuerte, pero el a scoge net Dia di 
Mama p’e baly for di e mundo aki. Djiespie ta 
conoci pa su mas di 35 aña di servicio den su 
profesion p’e vespertino Hulandes, Amigoe. 
Pa su añanan di servicio, 


Djiespie a haya condecoracion real y Len- 
snan di Mi Wowo tambe a honra su persona. 
E tabata gusta e slogan: Er is geen gevaar, 
want Djispie is daar. Despues di retira como 
reportero/fotografo, el a dedica na negoshi, 
esta Djispie’s, unda hunto cu su amigonan, 
Ety Toppenberg a haci tur diabierne un atardi 
ameno di Happy Hour. 

Maske cu e no tey cu nos mas, hamas e lo 
ser lubida. Cu Djiespie sosega na paz. Con- 
dolencia ta ba \y na su señora Cecilia, yiunan 
Susie, Settyy Pipi y na tur demas famia. Acto 
di entiero lo tuma lugar diarazon atardi. 

A detene Polis cu a wordo 
hinca siman pasa, sospecha 
di a saca arma di candela 



E siman cu ta tras di lomba tawata tin un caso unda un dama a 
hinca un agente policial na Walishali, esald a pasa den oranan 
di anochi. 

Na yegada di patruya mesora a bay over na detene dama cu a 
hinca e agente policial. 

E agente a bay Hospital y a haya tratamento pa su herida. Ta 
un agente relativamente nobo den e Cuerpo. 

E dia ey autoridadnan competente a presenta na e cas hunto 
cu BFTO pa cuminsa investiga. 

Dia di e incidente a mira un banda di medaya so, esta cu ta e 
dama a hinca e agente. 

Pero segun dianan tawata pasando y durante interogacionnan 
di parti Recherche a sali na cla otro cos. 

Berdad e anochi eynan e dama a usa un cuchiu pa sea defende 
su mes y ta hinca e agente cu ta e tata di e yiu cu nan tin. 
Pero, awor a bin sali na cla cu e agente a saca su arma regla- 
mentario y lo a dirigi esaki ariba e dama. 

Ald ta unda cu e departamento di BIZO a cay aden, BIZO ta 
e departamento cu ta trata y investiga casonan cu agentenan 
policial comete infraccion o sea algo robes. 

Despues di e scucha e banda di medaya di e dama y cu na su 
turno a entrega lceho contra e agente a bay over na detene e 
agente. Pues segun nos a compronde, e agente lo a wordo de- 
teni y ta encarcela pendiente mas investigacio. 

Parse cu e pareha aki ya basta tempo tin manera un tension en- 
tre nan, debi na posibel jaloersheid. Y lamentablemente siman 
pasa e situacion a bay completamente for di man. 

Awor ambos ta deteni. 

Parehanan cu ta jaloers ariba otro mester sinta y analisa nan 
situacion y asina evita tipo di casonan manera esaki. 


Tin cu ta caba te na morto. 

Pense bon y actua of busca ayudo cerca un Pro- 
fesional prome cu ta laat. Cuerpo policial no ta 
pasando den su miho momentonan, constante- 
mente di esnan mas halto te na esun di mas abou 
ta hayanan den un of otro baina. 


UE ta kita Aruba, 
Bermuda, Barbados 
for di lista preto 

Union Europeo lo elimina Aruba, Bermuda, 
y Barbados for di su lista preto di “tax ha- 
ven” pasobra a keda proba cu nan ta cambi- 
ando nan leynan di impuesto corporativo. 

Minister di Finanza di Union Europeo lo 
aproba pa kita e nombernan aki for di e lista 
preto durante un reunión cu lo tuma luga dia 
17 di mei awo. 

Bou di leynan pa criterianan corporativo 
husto di impuesto, un compania mester tin 
un “base económico” den e pais en cuestión, 
y no mester ta simplemente un adres cu a 
wordo crea pa saca ventaha di leynan di im- 
puesto pa corporacionnan cu no ta paga casi 
nada na impuesto riba nan ganashinan. 

Na opinion di Hulanda 

Evelyn Wever Croes no tin ningun autoridad pa sera frontera 

Hulanda tin un solo frontera 


DEN fin di siman, topico di combersacion tabata cu ki 
autoridad Prome Minister di Aruba, Evelyn Wever Croes a 
actua dor di anuncia cu Aruba lo mantene frontera sera cu 
Venezuela. Dia cu mester a discuti esaki, tabata Minister 
di Relacion Exterior Stef Blok mester a biaha pa Venezuela 
pa discuti e topico aki. 

Segun informacionnan recibi Merca cu un yamada urgente 
na Gobernantenan Hulandes di Relacion Exterior pa tuma 
accion, pasobra no na ta Gobierno di Aruba pa bisa y di- 
cidi cu frontera ta keda sera. 

Hulanda ta hopi rabia pa actitud di Gobernantenan di 
Aruba.(MePoRed). Gobierno di Aruba no tin ningun 
derecho pa sera ningun frontera, pasobra relacion exterior 
ta competencia di Gobierno di Reino. Aparentemente Ev- 
elyn Wever Croes mester a consulta cu Hulanda y lo no 
a haci esald. Loke ta sali na cla y hasta Washington Post 
ta haci mencion di dje, cu aparentemente den Gabinete 
Wever-Croes lo tabatin Minister cu a bin ta negocia cu 
Vice Presidente Venezolano, Tareck E1 Aissami pa habri e 
fronteranan bek, pero pa Aruba. Pesey na Venezuela nan 
a keda sorprendi cu e decision di Prome Minister Evelyn 
Wever-Croes di no kier habri e frontera y a pospone esaki 
cu un luna mas. 

Manera a ser bisa pa autoridadnan di Reino Hulandes, tin 
un solo frontera y esey ta entre Reino y Venezuela. No ta 
papia aki di un frontera apart entre Aruba y Venezuela. 
Esald ta segun Prome Minister Eugene Rhuggenaath di 
Corsou hunto cu Reino riba e anuncio di e Vice Presidente 
y Minister di Asunto Economico di Venezuela, Tareck E1 
Aissami, cu e fronteranan entre Venezuela y Brazil y tam- 
be cu Aruba entrante diabierna, a keda habri “riba instruc- 
cion di Presidente Nicolas Maduro.” 

Ministerio di Relacion Exterior na Den Haag a enfatisa cu 
un solo frontera ta conta pa tur e paisnan den Reino. Fuera 
di esey Reino no por haci nada riba e base di un aviso oral. 
“Pa loke ta trata nos, e frontera por lo tanto ainda ta cera,” 
Prome Minister di Corsou a laga, kende a agrega cu “esaki 
ainda ta wordo resolvi.” 

Pesey e decision di Gobierno Venezolano ta ser mira como 
un posibel intento di dividi y goberna cu respecto e islanan 
di Caribe Hulandes, y solamente autoridadnan di Aruba 
a ricibi un compromiso di “respet, solidaridad y coopera- 
cion”. 

E1 Aissami a declara cu hasta el a yama “en particular e 
Prome Minister di Aruba”, Evelyn Wever-Croes (MEP), 
kende lo mester a enfatisa cu ta trata di “asuntonan in- 
terno (Venezolano).” 


Esaki no ta aplica ne otro dos islanan, e Vice Presidente a 
bisa referiendo na Corsou y Bonaire. 

Cu respecto Aruba, lo haci un trabao di inmediato pa re- 
establece e relacionnan. P.e., e comitenan por traha y E1 
Aissami a declara cu Venezuela lo reanuda e “48 buelonan 
semanal” pronto. 

Gobierno di Nicolas Maduro kier “aumenta” e inversion- 
nan den petroleo na Aruba y a señala e importancia di 
esaki p’e isla, cu segun e, ta depende den gran medida di e 
comercio entre e dos paisnan. 

E paisnan aki, esta Aruba y Brazil tambe lo a priminti cu 
nan no lo interferi cu “asuntonan cu mester wordo regla 
p’e Venezolanonan.” 

Como cu tin un frontera, tambe tin un solo politica exte- 
rior cu ta wordo aplica p’e 4 paisnan di Reino: Hulanda, 
Corsou, St. Maarten y tambe Aruba. 

E Relacionnan Exterior ta un asunto di Reino, den e caso 
di Minister Stef Blok (WD), kende a bishita Willemstad 
y Oranjestad recientemente, despues di un consulta con- 
hunto na Philipsburg. 

E Vice Presidente Venezolano a declara den un sentido 
general cu e blokeo lo wordo manteni te ora cu “e actitud 
di hostilidad y agresion stop di existi.” 

E blokeo cu Corsou y Bonaire ta referi n’e trafico maritimo 
y aereo y e fronera cu respecto Colombia, lo keda sera. 

Di repente e islanan ABC ta bolbe bira noticianan mun- 
dial. Tanto e agencianan di Reuters como Associated Press 
(AP), pero tambe New York Times y naturalmente, e me- 
dionan Hulandes, a informa al respecto. 

“Nos ta spera cu sabiduria prevalece entre e autoridadnan 
die otro islanan,” AP ta cita e Minister Venezolano. 

“Y evita cu nan converti den instrumentonan di agresion 
contra e teritorio di e Republica Bolivariana di Venezuela.” 

Na Corsou tin e suministro Mericano di ayudo human- 
itario cu Maduro no kier tin na Venezuela. Colombia a 
yuda n’e intento di Juan Guaido di lansa un campaña di 
ayudo di emergencia, despues cual Caracas a suspende tur 
vinculo cu e pais. 

Pero decenas di pais a sigui den su mayoria occidental, 
incluyendo Reino, pero tambe e mayoria di e paisnan Su- 
ramericano uni den e Grupo de Lima, reconociendo Juan 
Guiado como Presidente di Venezuela. 

Raad a ratifica decision di 
retiro pa ambtenaar di DOW 
cu a yuda horta klinker 


Raad van Beroep den Ambtenarenzaken reciente- 
mente a ratifica un decision cu a wordo tuma anterior- 
mente door di Gerecht in Ambtenarenzaken, dia 15 di 
februari 2016, unda cu un ambtenaar a wordo ldta na 
trabou pa robo di ldinkers. 

Dia 19 di juni, 2015 e ambtenaar en cuestion a haya 
e castigo disciplinario di retiro y entrante e fecha ey 
“eervol ontslag” pa motibo di no ta adecuado pa e fun- 
cion cu e tabata ocupa. Ora cu el a bay Corte contra 
e decision ald, e decision tabata cu su obheccion no 
tabatin base. 

Asina mes e funcionario ald di DOW a dicidi di apela 
e decision y su caso a wordo trata door di Raad van 
Beroep den Ambtenarenzaken dia 15 di november, 
2018. 

E ley di ambtenaarnan ta bisa cu nan mester cumpli cu 
tur nan debernan, segun e reglanan stipula. Y como 
tal mester comporta su mes manera cu ta spera di un 
bon ambtenaar. Un di e reglanan ta bisa cu ta prohibi 
pa e ambtenaar haci uzo di materialnan di Gobierno 
pa otronan. Si e viola e regla aki, por tuma medida 
disciplinario contra dje. 

E persona aki ta traha desde 2004 como ambtenaar, 
den funcion administrativo na DOW. T’asina cu dia 
3 di september, 2014, entre 1 l’or y 11.30 di mainta, 
sin cu e tabatin un ordo pa haci esey, el a presenta na 
e deposito di DOW na Tarabana y cu intento pa horta 
ldinkernan, door di hunto cu un contratista hinca es- 
alcinan den pick-up di e persona alci pa uzo priva. 
Corte a conclui cu e investigacion haci door di DOW a 
duna suficiente base pa demostra cu e no a cumpli cu 
su deber y cu e castigo imponi no ta inhusto. 

E funcionario ta nenga cu el a trata di horta e ldinker- 
nan di caya. E ta nenga di tabata sa cu e contratista no 
tabatin permiso pa bay cu e ldinlcernan, pa cual no por 
acus’e di robo, segun su defensa. 

Pero Raad ta bisa cu a base di memonan interno di 
DOW di dianan 5 y 8 di september, 2014, por conclui 
cu e funcionario a bay na e sitio y a yuda e contratista 
yena su pick-up cu ldinkers mientras cu e tabata sa cu 



eseynan tabata pa uzo priva, cu otro palabra a horta 
e materialnan ald. E hecho cu e ambtenaar ta nenga 
esaki, no ta creible pa Raad. Nan ta basa nan mes riba 
e declaracionnan contradictorio cu el a duna. Prome el 
a declara cu el a yuda e contratistanan pone e ldinker- 
nan di e auto, mientras cu den apelacion el a bisa cu e 
ldinkernan tabata den e piclcup caba, ora cu el a cana 
bay na e auto pa papia cu e homber. 

Tambe Raad ta bisa cu e declaracionnan di e colega y e 
contratista ta cuadra pa lolce ta e uzo final di e ldinlcer- 
nan, ta mustra cu e ambtenaarnan tabata sa cu nan 
tabata bayendo cu e ldinlcernan sin permiso. Pues el a 
yuda pa horta material di Gobierno, y si esaki tabata 
p’e of of e contratista no ta importa. 

Su ponencia cu e ldinkernan ta di poco balor, pa cual 
e daño di Gobierno no ta grandi pa cual e retiro ta un 
castigo demasiado pisa, no ta algo cu Raad por bay di 
acuerdo cun’e. 

Tin motibo pa e doño di trabou no tin confiansa mas 
den e actuacion integro di e apelante como ambtenaar. 
Mas ainda pasobra e no ta acepta su rol den e suce- 
dido. Pa e motibo aki Raad ta bisa cu su retiro no ta un 
medida desproporcional. Cu e otro dosnan envolvi no 
a haya e mesun castigo cun’e, no ta hunga un rol den 
decision di Raad. E contratista no ta un ambtenaar y 
e rol di su colega den e sucedido di e ldinkernan no 
tabata mucho cla, pa cual ta comprendibel cu e no a 
wordo retira. 

Final di cuenta ta cu e retiro di e funcionario di DOW 
ta lceda valido. 

Gang di Sabana Basora a horta 17 mil den un luna 



Jorge Antonio Ramirez, Joander Antonio Alexander 
Ramirez, Arold Clement Santos Ramirez y Jerleyne Sha- 
lenne Dirksz hunto a forma un grupo cu a comete un 
serie di atraco durante e periodo di 19 di september pa 7 
di october, 2018. Si no tabata pa e hecho cu nan a wordo 
deteni e atraconan alci a sigui. 

Pues por mira cu e no tabata ni un luna completo pero 
den e periodo aki a horta un suma di casi 17 mil den e 
diferente atraconan. E placanan no solamente a wordo 
horta for di e negoshinan pero tambe di clientenan cu 
tabata presente durante e atraconan. Den un solo di e 
atraconan, riba un truck, a bay cu tas di e empleada, den 
cual e tabatin mas cu 4 mil dollar, cu el a cambia pa un 
amigo di dje cu mester a biaha. Awo e empleada alci a 
keda cu un debe, pasobra e hobennan no tin caminda di 
cay muri corda pa paga e debe aki. 

Tambe nan a bay cu un caha cu tabata contene diferente 
carton di cigaria y esalci tabatin un balor di 3500 florin. 
Kico nan a haci cu tur e placa aki no ta conoci, pero no 
a haya nan cu nada di efectivo. 

Durante e atraconan a bay cu diferente celular, cu nan 
a regala famia y un di nan a lceda den man di un di e 
acusadonan. E1 a hinca un chip nobo den e celular y 
asina dado momento Polisnan a constata cu e celular ta 
den uzo. 

A pidi y a haya permiso di autoridad concerni pa “tap” 
e telefon aki. Asina a bin saca afo cu e grupo ta den area 


di Sabana Basora. Nan a papia di un Alteza cu no tabata 
core. Cu e datonan aki Recherchenan a cuminsa peña 
e area y a yega na cas di Arold Santos Ramirez y for di 
eynan e investigacion a avansa. 

Pero na mita caminda nan a bin descubri cu nan tabata 
wordo scucha pasobra e telefonnan tabat a haci straño. 
Pero ya caba autoridadnan tabatin suficiente informa- 
cion pa cuminsa detene nan. Un di esnan cu a wordo 
treci dilanti mesa tabata un menor di edad, pero el a 
wordo declara liber den e casonan di atraco, pasobra su 
envolvimento tabata basa riba “horen zeggen”. Pues no 
tabatin prueba concreto cu e tabata envolvi. Diabierna 
mes e por a bay cas. 

Fiscal a bisa den su rekisitorio cu e maximo di castigo pa 
un serie di atraco asina ta 16 aña. Pero como cu nan no 
ta recidivista, no a pidi un castigo di e indole. Pa esun 
cu a hunga un rol principal, cu ta Jorge, el a pidi 12 aña 
cu ta un castigo basta pisa. Pa Joander, kende tabata su 
asistente, a pidi 10 aña. Pa Arold, lcende tabata manera 
un “bijloper”, y kende fiscal ta sinti ta bou presion di e 
otro dos acusadonan, a pidi un castigo di 8 aña. 

Y pa chauffeur, e mucha muhe Jerleyne, el a pidi 4 aña. 
Si Hues bay di acuerdo, e mucha muhe alci, lcende ta 
liber awo, lo mester bay KIA bek lagando un yiu di 3 aña 
y un baby di 4 luna bieu bou cuido di nan wela. Dia 29 
di mei tin sentencia den e caso aki. 

Aruba Bank Golf Invitational 2019 
a recauda 20 mil florin pa WKF 


PA di cinco (5) aña consecutivo Aruba 
Bank ta organisa su torneo di golf anual 
(Golf Invitational) cu meta pa recauda 
binti (20) mil florin pa yuda Wilhelmi- 
na Kanker Fonds. 

Clientenan corporativo y aficionado di 
deporte di golf na Aruba a forma un 
total di trinta y dos (32) ekipo cu a par- 
ticipa den e 4-man scramble. 

E evento anual tin un demanda hopi 
halto y e inscripconnan a yena den un 
tempo record, contando cu cien y binti 
ocho (128) participante. 

E weganan a tuma lugar riba canchanan 
di Aruba su tan conoci Tierra del Sol 
Golf Club. 

Despues di wega tur participante a pasa 
p’e recepcion rond di piscina di Tierra 
del Sol, caminda cu e Director di Golf 
Operations di Tierra Del Sol, sr. James 
IGley a presenta e resultadonan y a 
comparti esakinan cu esnan presente. 

Na prome lugar a keda e ekipo di Way- 
aca Service Station: Axl Ismail, Alexan- 
dra Brown, Ross Ismail y Oslin Ismail. 
Na di dos lugar a keda e ekipo di Holi- 
day Inn: Eddie Rivera, Kevin Anderson, 
Martin Giraldo y Luigi Wix. Closest 
to Pin front half a keda den persona di 
Orlando Rasmijn y back half a keda den 
persona di Tariq Welhouse. 





E “Hole-in-One” a wordo presenta pa Aruba Bank 
Mastercard Debit Business un oportunidad pa gana 
US$ 100,000.00. A introduci e “Second-Hole-in-One” cu e 
oportunidad pa gana un Hyundai Santa Fe. 

A duna oportunidad na 5 golfista pa tira un Hole-In-One on 
the spot pa gana e premio grandi. 

Managing Director sr. Michiel Helfrich y Executive Direc- 
tor sra. Gina Habibe a haci entrega di e cheque cu e suma di 
binti mil florin na representantenan di Koningin Wilhelmina 
Kanker Fonds. 

Pabien na tur e participantenan y sigur e ganadornan cu a 
hunga un tremendo wega diasabra ultimo y ta sigui apoya 
Aruba Bank pa logra e meta di sigui sostene esfuersonan cari- 
tativo den nos comunidad! 

AHATA a observa cu 

High Season largo di 2019 
ta trece menos ocupacion na 
april, pero mas entrada 


Aruba Hotel & Tourism Associa- 
tion (AHATA) a acumula e cifranan 
di ocupacion y prijs di hotelnan pa 
luna di april 2019 y e CEO di AHA- 
TA, Tisa LaSorte, a anuncia cu april 
tabata un luna inusual pa motibo cu 
Pasco Grandi a cay laat. 

Cu un High Season mas largo, e 
ocupacion ta baha p’e prome si- 
mannan den luna. Di otro banda ta 
cobra prijs di high season pa 3 si- 
man den luna di april, mientras cu 
aña pasa henter e luna a cobra prijs 
di low season. 


Na april 2019 Aruba a experiencia 
un porcentahe averahe di ocupacion 
di 82.6% cu ta 5.8 punto menos cu 
aña pasa. 

E balor averahe di cada lcamber 
(ADR) tabata $288.04, cual ta 19% 
mas halto cu na 2018. E RevPAR, 
cu t’e entrada averahe pa tur kam- 
ber disponibel, na april 2019 tabata 
$237.85 y esaki ta un aumento di 
11.1% compara cu un aña pasa, 
pero un reduccion di 21% di maart 
2019. 



E cifranan di AHATA ta basa riba 
17 hotel miembro: Amsterdam 
Manor Beach Resort, Barceló Aru- 
ba, Boardwalk Hotel, Brickell Bay 
Beach Club, Bucuti <Sc Tara Beach 
Resort, Divi & Tamarijn All-Inclu- 
sive, Eagle Aruba Resort, Holiday 
Inn Resort Aruba, Hyatt Regency 
Aruba, Manchebo Beach Resort, 
Marriott Aruba & Stellaris Casino, 
The Mill Resort, Renaissance Aruba 
Resort, The Ritz-Carlton, RIU Pal- 
ace Aruba, RIU Palace Antillas y 
Talk of the Town Hotel. 



o ;> 






years f ree 
service 


L200 Sportero 


MITSUBISHI 

MOTORS 

Drive your Ambition 


Get the toughest jobs done in a stylish and comfortable pick-up. 

• Easy select 4WD • 2.5liter IC T/C Dl Diesel engine 

• Hands free & Voice control system (Bluetooth) & USB port 

• Display audio • Rearview camera • Keyless operation system & 
Engine start switch • 17” Alloy wheels incl. spare • Side steps 

• L.S.D (Hybrid type) • ABS with EBD • Front fog lamps 

• HID headlamp (Projectortype) w/ LED DRL 

Book test drlve 


524 4444 

info@yrausquin.com 
www.yrausquin.com 
Q yrausquinaruba 
M @yrausquinaruba 


24 . JSták 

Un mucha muhe na estado tabata chauffeur di atracadonan 


UN caso penal trata diabierna ultimo a mustra 
e problemanan cu hubentud ta pasando aden 
y con nan ta hinca nan mes den problema pa 
miedo of pa cosnan mudano. 

Jorge Antonio Ramirez, Joander Antonio Al- 
exander Ramirez y Arold Clement Santos 
Ramirez,. a participa hunto den casi tur e 6 
atraconan cu ta para riba nan dagvaarding 
den Corte. Nan a wordo compaña Jerleyne 
Shalenne Dirksz., un mucha muhe di 22 
aña, compañera di Jorge Ramirez. E tabata 
un mama di un mucha di 2 aña y tabata na 
estado di basta luna caba. 

E mucha muhe hoben alci for di momento 
cu el a wordo deteni na luna di october, a 
basha’bou y awo den Corte a bisa cu e no ta 
Jorge mas. Den e declaracionnan cu el a duna 
por saca afo cu e tabatin manera un miedo 
di Jorge. “No cu el a dalmi, pero el a menasa 
di dal mi. Y mi tabatin hopi miedo cu e haci 
esey,” tabata palabranan cu el a expresa. 


APUBA 

'&UtidL 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 

• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 



Asina por ehempel, un biaha cu e mester a actua como chauffeur, el 
a bisa Jorge cu e mucha di 2 aña ta malo y cu nan mester bay Centro 
Medico cun’e. Pero pa Jorge esald no tabata importante. Lolce tabata 
conta e dia ey tabata pa nan bay San Nicolas y busca e persona cu 
supuestamente a horta e arma di candela cu el a sconde bou corchon 
di Jerleyne. 

Ademas por a scucha con por ehempel, e acusado femenino aki tabata 
para dilanti misa na Tanki Leendert y na Pos Chiquito, mientras cu 
Jorge y su amigonan a bay atraca Tur Dia Supermarket y Rey Hing 
Bar Restaurant. Na un otro atraco, nan a haya discusion, pasobra e 
tabata sinti dolor na su bariga, y asina mes Jorge a obligue pa stuur 
e auto pa nan. “Nos mester placa pa cuminda,” Jorge a presion’e. Su 
reaccion tabata “si bo mester placa, bay traha”. Pero mas rabia esaki 
a causa cerca Jorge, kende e ora a menasa cu e lo dal’e. 


Placa cu e hobennan a bay cun’e durante e atraco (cu tabata rond 
di 17 mil florin), ademas di cuminda, a wordo gasta den casino, cu 
nan ta bishita regularmente, y paña. Segun e mama hoben aki, di e 
atraconan e no a haya ningun placa den su man. Hasta el a compaña 
Jorge bay Playa cumpra paña y e no a cumpra nada p’e. 

Sinembargo apesar di su rol chikito, Fiscal a bisa cu e no a presenta 
prueba cu e tabata bou menasa y presion di su pareha. “Mi a tene 
cuenta cu tur bo situacion. Pero e delitonan cu a wordo cometi ta- 
bata hopi serio. Hasta tiro a cay un biaha. Mi no por pidi menos cu 
4 aña pabo,” Fiscal a bis’e. 

E demanda di fiscal a cay pisa p’e, ya cu dado momento el a wordo 
laga liber pa e por atende cu su baby recien naci cu e mester a duna 
pecho. Diabierna mainta mes, e mester a bini Corte cu su mama y 
baby, kende cada dos ora e mester a duna pecho. Y te rond di 7’or di 
anochi, ora e caso a finalisa, el a bay cas. 

Dia 29 di mei awor lo tin sentencia den e caso aki. 

Parlamentario Mike de Meza 

Prome Minister Evelyn Wever Croes a confirma 
cu no ta bay sigui cu reapertura di refineria 



DEN forma categorico Prome Min- 
ister Evelyn Wever Croes, a mustra 
cu su Gobierno no ta interesa den 
sigui cu e proceso di reapertura di e 
refineria na San Nicolas ora cu el a 
declara siman cu a pasa, cu nan lo 
bay Merca y haci ultimo intento pa 
logra esaki. 

Miembro di fraccion di AVP, sr. 
Milce de Meza a mustra cu ya 
caba el a mustra riba esaki anteri- 
ormente, esta cu Gabinete Wever 
Croes lo keda na bisa solamente si 
bay di acuerdo pa no laga e refineria 
habri. 

“Nos a bisa bon cla caba, cu exi- 
tencia di coalicion MEP-POR-RED 
a depende di e refineria ya cu e 
partido mas grandi den e coalicion 
aki, tin cu bay na amen di e partido 
POR su lider, lcende kier mira su 
proyecto di hotel na San Nicolas 
wordo ehecuta. 

Siman pasa caba Prome Minister 
a mustra malo ora cu Corsou si 
a logra na yega na un acuerdo cu 
Departamento di Estado Mericano, 
pa coopera p’asina PDVSA por los 
fondonan cu tabata necesario p’e 
sigui funciona. 


Esaki a wordo logra a base di esfuer- 
sonan haci pa tanto Gobierno di 
Corsou como otro expertonan en- 
volvi cu a percura pa haya un solu- 
cion p’e problema cu tambe tabata 
afectando e refineria di Corsou. 

Sinembargo aki na Aruba tabata 
bisto cu Gabinete Wever Croes no 
tabatin nocion di lolce nan tin cu 
haci, no tabata sa nada, pero net 
nada di e refineria, ya cu nunca 
antes nan a pone atencion n’e pro- 
ceso alci y solamente a haci politica 
barata cu e proyecto aki. 

Awor algun dia despues cu Gobier- 
no di Corsou a anuncia cu el a yega 
na un solucion cu autoridadnan 
Mericano, di repiente Prome Minis- 
ter Wever Croes ta declara c’un del- 
egacion di Aruba lo sali rumbo pa 
Merca pa haci ‘ultimo’ intento pa 
logra haya un solucion p’e refineria 
di Aruba. 

Pero aki tin cu pone bon atencion 
n’e hecho cu ningun hende sa kend- 
enan ta forma parti di e delegacion 
aki, no ta conoci si tin represent- 
antenan di CITGO den esaki, pues 
ningun hende sa kico e delegacion 
misterioso aki a bay haci. 

Prome Minister no a duna infor- 
macion concreto di kico e mision 
di ultimo recurso aki ta bay trata 
di logra, pero si ta bisa cu esaki ta 
ultimo intento, lolce nos ta kere cu 
alci poco dia Gabinete Wever Croes 
lo bin bek y anuncia cu e proceso di 
reapertura lo termina. 

Fuera di e bishita kamilcaze aki cu 
Prome Minister ta manda Merca, 


a keda confirma siman pasa ora cu 
e documento di e plan economico 
di Gobierno a wordo presenta, no 
ta menciona ningun caminda algo 
riba e refineria, pues e refineria no 
ta conta den e plan economico di 
Gabinete Wever Croes, pero Prome 
Minister ta sigui hunga su comedi- 
anan y ta sigui gaña pueblo, segun 
Milce de Meza. 

E momento a yega pa Prome Minis- 
ter bin dilanti y bisa pueblo e ber- 
dad, sikiera pa un bes desde cu el a 
bira Minister Presidente, sea sincero 
cu pueblo y bisa tur hende cu re- 
fineria di San Nicolas tin cu sera pa 
cumpli cu exigencia di lider di POR 
cu ta decidido pa ehecuta e plan 
di construccion di un hotel na San 
Nicolas. 

Futuro di Evelyn su Gabinete ta 
depende di e decision aki ya cu si 
no cumpli cu e exigencia di e lider 
blau, Gabinete Wever Croes ta bay 
cas y tur cos a caba pa Prome Min- 
ister. 

E falta di sinceridad aki, e falta 
di respet pa pueblo di Aruba, ta 
sigui manifesta su mes mas tanto 
den maneho di e pais, caminda tur 
hende por bisa e balor economico di 
logra reapertura di e refineria, kico e 
lo nofica no solamente den e aspec- 
to economico, pero tambe pa loke 
t’e aspecto laboral, pero awor tur 
esaki ta bay perdi ya cu interes po- 
litico di partido MEP, manera sem- 
per ta bin na prome lugar, prome cu 
interes di nos pueblo, Parlamentario 
Milce de Meza a declara. 

Parlamentario Edgard Vrolijk (MEP): 

"Parlamento tin e poder pa haci e 
cambionan necesario den ley di LAFT" 



DIA 1 januari 1986 Aruba a logra su Status Aparte 
unda cu porfin nos por a papia di ta Baas in eigen huis 
y cu nos mes por a dicidi riba nos mesun finansa (au- 
tonomia financiero). Pero lamentablemente di 2009 pa 
2017 Aruba a conoce un maneho financiero desastroso 
na unda cu nos debe nacional cu tabata core den 40% 
di nos GDP (2.2 biyon) cu a ser acumula den 23 aña 
dor di diferente gobernacion, 

AVP bou guia di Mike Eman den solamente 8 aña a sa 
di redobla esaki y sin conta tur e proyectonan off bal- 
ance manera Green Corridor, Watty Vos Boulevard y 
Hospital a conduci cu nos a conoce 90% di nos GDP 
na debe (4 biyon), segun Edgard Vrolijk. 

MIKE EMAN Y SU KB 

Na 2013 Hulanda a realisa cu Aruba su finansa publico 
ta bayendo den mal direccion. Aki ta unda a firma e 
Protocol di Diabierna Santo y unda cu Milce Eman a 
compromete di lo cumpli cu exigencianan di Hulanda 
pa por tin un finansa publico sostenibel y duradero. 
Pero na 2014 no a keda Gobierno di Reino nada otro 
cu duna Milce Eman un KB pa mal maneho financiero 
y cu CFT a bin haci su investigacion y unda a constata 
cu nos tabata den careda di 76% di nos GDP na debe. 
(Di cada florin 76 cen ta bay na paga debe). 


LEY LAFT TA INCONSTITUCIONAL 

Den e fase aki dia 2 di mei 2015 a firma un protocol 
unda cu pa no haya un CFT permanente manera di 
otro islanan, a opta pa traiciona e lucha pa Aruba por a 
haya su autonomia financiero. 

Unda cu pa medio di un ley local conoci como LAFT, 
cu den consehonan di Raad van Advies a indica e tem- 
po ey cu no por duna un organo Hulandes un autori- 
dad pa por aproba un presupuesto di un pais autonomo 
den Reino. Y cu e ley ta inconstitucional. 

Pero asina mes AVP a aproba esaki pa impedi cu nan 
lider Mike Eman un biaha mas lo a haya un KB y un 
supervision financiero permanente. Pueblo a lanta con- 
tra esaki y unda den e lucha aki hopi hende a ser mal 
bati, pero tin tambe cu a bay cera pa motibo di a para 
pa autonomia financiero di nan pais. Pero asina mes 
esaki a pasa. 

UN BIAHA MAS E LAFT 

Pueblo ta compronde cu pa mal maneho financiero di 
AVP, hasta cu CAFT presente, a sa di manipula y sigui 
crea mas debe y unda cu tambe pa falta di control debi- 
do di CAET a crea mas debe y cu na 2014 e debe relata 
na GDP tabata 76% a finalisa den 90%. 

Awor nos di Parlamento e siman aki a ser afronta cu e 
ley di LAFT unda cu un biaha mas esaki a keda incon- 
stitucional, Edgard Vrolijk a sigui bisa. 

“Den e wega alci lo mi no ta y no lo aproba esaki mane- 
ra cu el a drenta Parlamento. Raad van Advies un biaha 
mas a papia bon cla cu e ley di LAFT ta inconstitucio- 
nal. Nos di Parlamento tin den nos derecho e poder pa 
haci e cambionan necesario n’e ley aki y cu nos lo haci 
uso di e derecho aki tambe pa trece e cambionan nece- 
sario, p’asina aproba na final un ley cu ta constitucio- 
nalmente corecto. 

Tur locual a bay krom bao di gobernacion anterior nos 
tin di corigi esaki y sigur percura pa e no pasa nunca 
mas. Ta p’esey pueblo a scoge nos”, Edgard Vrolijk di 
MEP a conclui. 

Melvin Tromp di AVP 

Integridad tambe ta ora cu cumpli 
cu palabracion haci cu Hulanda 


NA cantidad di ocasion Prome 
Minister Evelyn Wever Croes a 
papia di integridad y transparen- 
cia, insistiendo cu su gabinete tin e 
dos puntonan aki como su base di 
maneho di nos pais. 

Vocero di partido AVP, Melvin 
Tromp ta mustra cu mientras 
Prome Minister tin su boca yen cu 
e palabra di integridad y transpar- 
encia, su maneho ta net lo contrario 
di lolce e palabranan aki a nifica. 

“Tur hende por corda bon cla con 
Prome Minister na varios ocasion a 
musttra cu ‘ta haci bon ora hende 
ta mira, pero haci bon tambe ora 
hende no ta mira’ pero lolce su 
persona como Prome Minister y su 
Gobierno ta haciendo cu pueblo di 
Aruba, ta increiblemente contrario 
di e ponencia aki. 

Na prome lugar un Prome Minister 
cu a gaña su votadornan cu e lo tin 
solucion p’e situacion financiero di 
e pais sin cu e tin mester di tuma 
medida, pero ta haci net lo con- 
trario y ta pak pueblo cu un medida 
tras di otro, ta un Prome Minister 
cu no tin integridad. 

Un Prome Minister y su Gobierno 
cu a priminti pueblo di baha gasto 
di personal como parti di su mane- 
ho pa soluciona e situacion finan- 
ciero di nos pais y ta wordo atendi 
p CAFT cu su Gobierno a subi gasti 
di personal cu 10 miyon florin, no 
por ta un Prome Minister of Gobi- 
erno cu tin integridad. 


Un Gobierno cu a priminti pueblo 
reduccion riba prijs di gasolin, re- 
duccion di tarifa di awa y coriente 
y net lo contrario ta sosode, nunca 
por tin integridad ya cu a gaña 
pueblo den mal forma usando can- 
tidad di excusa barata cu awor no 
por wordo hustifica. 

Transparencia ta algo cu Prome 
Minister semper ta papia di dje, 
pero te dia di awe ningun hende a 
mira e proceso di destaho pa com- 
pra di e helikopter pa Polis ya cu 
cosnan no a bay manera mester 
a bay, pero riba esaki net nada ta 
wordo bisa. 

E priminti pueblo cantidad di cos, 
cantidad di alivio, un progeso sin 
discusion bou maneho di Gobierno 
di MEP, pero tur lolce Prome Minis- 
ter y Minister di Finansa ta pidi, ta 
pa pueblo tin pasenshi, pa pueblo 
compronde cu cosnan tin cu bira 
hopi malo prome cu cos bira bon. 
Un Prome Minister cu a para na 
porta di refineria y grita di ora zero, 
cu su primo Minister Glenbert 
Croes a logra cu Gobierno Venezo- 
lano a bay di acuerdo pa sostene 
e plan di reapertura di e refineria, 
awor ta haciendo ningun esfuerso 
pa logra reapertura di e refineria, 
pero mas tanto ta sigui e demanda 
di su colega Minister den coalicion, 
kende a exigi pa su hotel wordo 
construi banda di e refineria. 

Mesun cos ta ora un Prome Min- 
ister bisa pueblo cu den 6 minuut 



su Gobierno lo cambia e ley di 
castigo minimo den caso di abuso 
di muchanan menor di edad, pero 
kende te dia di awe no a haci net 
nada pa atende cu e situacion alci. 
Un Prome Minister integro lo 
cumpli cu lolce el a priminti pueblo 
y den e caso aki e no a logra den 
esalci y ainda e situacion ta mesun 
cos, mientras cu e plan social di su 
Gobierno, no ta funcionando. 

Na luna di november di 2018 
Prome Minister a bay di acuerdo cu 
Gobierno di Hulanda pa firma un 
acuerdo di CAFT nobo cu ta per- 
miti permanencia di e comision di 
supervision financiero, sigui cu su 
trabou te cu 2021 y hasta a acepta 
cierto punto cu antes Gobierno di 
AVP a nenga di acepta. 


Despues di a anuncia e acuerdo aki 
y a firma un protocol via di fax, te 
dia di awe ainda e ley aki no a wor- 
do cambia y no a yega Parlamento, 
y ta siman pasa esaki a drenta por- 
fin lolce ta algo hopi serio 
Un Prome Minister cu no tta con- 
forme cu lolce e mes a firma cu 
Gobierno di Hulanda, ta muestra 
di un falta di integridad y sigur ora 
cu e propio fraccion geel den Par- 
lamento, a mustra bon cla cu nan 
lo no sostene e ley aki, mustrando 
un biaha mas cu Prome Minister 
no tin integridad y tampoco trans- 
parencia, Melvin Tromp di AVP a 
declara. 

Turista haya sin bida 

DIASABRA marduga ya birando mainta polisnan a bay 
La Cabana, unda a bin topa un dama sin bida den un 
camber. Tawata trata di un dama rond di 50 aña. Segun 
nos a compronde elo a muri un morto natural. 

Polisnan a sigui e procedura y pa sigur a pidi pa un Dok- 
ter y tambe BFTO (departamento tecnico di polis). 
Slachtofferhulp a wordo avisa y a presenta pa asina duna 
e famia di e dama sosten moral y yuda den e tramitenan 
pa e curpa regresa su pais di origen. 


Homber a 
maltrata muhe y 
a huy pa polis 



DIASABRA marduga polis a wordo manda cu urgen- 
cia un adres na Sero Blanco, na unda un homber tawata 
maltratando su casa. 

Tata di e dama tambe lo tawata na caminda pa e cas. Es- 
aki a pone polis bay mas lihe pa asina evita algo grandi. 
Polis a yega pero ya e cas a bay for di e sitio, mesora cu 
ela tende cu polis ta biniendo. 

E dama a conta polis cu e ta wordo maltrata door di di 
casa y ya no por soporta e situacion mas. 

E tawata ocupa pikiendo su cosnan pa e bay for di e cas. 
Polis a splike pa e pasa warda di recherche y entrega un 
keho di maltrato contra e casa. 

No ta tur dia bo ta scucha cu damanan ta bisa “Ta basta 
na maltrato”, esaki ta sigur algo di aplaudi. 

Homber burachi a causa 
basta daño prome cu el a 
bolter cu su auto na Zeewijk 









DIADOMINGO madruga esnan laborando den 
Kazerne di Brandweer na San Nicolas por a scucha un 
zonido hopi duro. E zonido a bin for di area patras di 
e Kazerne. A resulta cu un auto a bolter. 

Mirando cu ta trata di un accidente serio mesora polis 
y ambulance a dirigi nan mes pa e sitio. 

E auto cu a bolter tawata un Hyundai Accent. Segun 
nos a compronde e chauffeur muy probablemente bou 
influencia tawata biniendo for di pabou, cu velocidad 
hopi halto. 

Door di e mesun velocidad halto ela ranca dos auto 
staciona y despues sigui bay dal un otro. 

Autonan cu a ricibi daño tawata un Hyundai, un Maz- 
da y un Eco Sport. Na final su auto mes a keda benta 
di banda. 

Ekipo di rescate di Brandweer a yuda pa salce for di e 
vehiculo. E tawata mustra basta zonza. 

Paramediconan a atende cune. 

DIASABRA marduga pa mas o menos 4:50 polis a 
baya ariba e caminda di Nuñe, pa un Nissan Sentra 
color cora cu a dal un cura di cas. 

Na yegada di polis enberdad nan a topa cu e auto cu 
a dal contra e cura di cas, pero e chauffeur a bandona 
e sitio. 

Polis a nota cu e chauffeur durante e impacto a dal su 
cabes den e windshield, posiblemente heridando su 
mes tambe. 

Den e auto e chauffeur a laga su pertenencianan 
atras, y tambe algun boter di cerbes indicando cu e lo 
tawata bou influencia. 

Polis a tuma nota di tur cos y a bandona e sitio. 
Despues di basta rato cu e patruya a bay e chauffeur 
a regresa y bay cu e auto. 

Prome cu polis a yega bek ya e auto y e chauffeur a 
desaparece. 


Chauffeur a huy di 
e sitio di accidente 

Un biaha mas luz di trafico for di funcion 

Ta sosode accidente ne cruzada di Palm Beach 



DIASABRA anochi den careda di 11 ’or, un dal- 
mento a sosode n’e afamado cruzada di Palm Beach, 
pa motibo cu pa algun dia caba e luznan di trafico a 
cuminsa traha fayo. Un rato nan ta traha bon y poco 
rato despues nan ta riba e luznan oraño cu ta keda 
cende paga. 

Diasabra anochi un dama chauffeur di e auto Dai- 
hatsu shinishi a bisa Polis cu e no a mira e Mercedes 
Benz. 

E Mercedes Benz bayendo nort a wordo gedal den 
banda dor di e auto shinishi. Ambos porta di e Mer- 
cedes banda di chauffeur no tabata habri, y e chauf- 
feur mester a sali for di banda di pasahero. 

Pa lolce ta auto di e dama, esaki tambe a sufri daño 
grandi dilanti. Polis na yegada a controla ambos ve- 
hiculo nan documento y tur cos tabata na ordo. 

E chauffeurnan a keda warda riba seguro. Ambos 
lo mester a wordo kita di caminda cu takelwagen, 
mirando cu nan no por a move mas riba nan propio 
forsa. 

Por spera mas accidente riba e cruzada, dor cu e 
luznan di trafico a daña atrobe. Ta chauffeurnan cu 
no ta pone atencion riba trafico, ta pesey accidente 
ta sigui sosode. No por bisa cu ta pa motibo di 
luznan di trafico. No tin un chauffeur cu kier cum- 
insa un test-case contra Gobierno? Y asina sa lcende 
tin falta. Tim hende ta bisa cu ta tempo pa Gobier- 
no pensa un solucion duradero, prome cu algo fatal 
pasa eynan. 

Fundacion Bernadina ta anuncia edicion 
7 di e festival dedica na Mama di Cultura 



DEN conferencia di prensa, miem- 
bronan di Fundacion Bernadina 
Growell-Kock a anuncia e di 7 edi- 
cion di Festival dedica na Mama di 
Cultura, Bernadina Growell-Kock. 
Mervin Wyatt-Ras a trece dilanti 
cu e Festival lo tuma lugar dia 8 
di juni benidero anochi di 7-12 or 
den Centro di Bario Brazil. Ya tin 
mas menos 20 inscripcion. Lo tin 7 
grupo tipico cu lo compaña e can- 
tantenan. Por inscirbi ainda serca 
miembronan di e fundacion, Lena 
cel. 565-1 145 of Persey cel. 73T 
6007 te cu diamars awor dia 14 di 
mei. 

Fundacion Bernadina Growell- 
Kock ta invita tur banda/tipico y 
cantantenan pa un di dos reunion 
informativo den Centro di Bario 
Brazil diamars anochi dia 14 di mei 
di 7.30 - 9.00 or. Esnan cu kier in- 
scribi por haci esaki ainda durante 
e anochi. 

Meta di e festival ta pa duna sosten 
nan desaroyo di nos cultura y pa 
contribui na concientisacion di nos 
comunidad pa loke ta trata Mama 
di Cultura y su gran contribucion 
na nos folldore, cultura y arte. 

E fundacion a yega di organisa dife- 
rente acitividad y a coloca un re- 


lieve na Paseo Herencia. Na varios 
ocasion ta expone e cas pa tur hen- 
de por bishit’e. 

Mervin Wyatt-Ras ta invita un y 
tur pa bin presencia e grandioso 
festival aki y ta gradici p’e aporte 
cu ta ricibi di publico y sosten y 
presencia di prensa. 

Persey Jeandor a splica tocante e 
forma di e festival y cual ta regla- 
nan. Ta trata di cancionnan tipico, 
na Papiamento. 

E ritmo mester ta local, p.e. wals, 
danza, mazurka, tumba y foxtrot. 
Mester ta na tempo pa training y 
festival, trahe mester ta cultural, 


etc. 

Lena a informa encuanto inscrip- 
cion. Sr. Chico Harms a trece pa- 
dilanti cu den lunanan benidero 
banda di e festival lo prepara pa 
eleccion di baby, damita, dama y 
dama grandi cultural pa nan por 
guia e parada cultural cu lo tuma 
lugar den september benidero. 

Sra. Lucia Thiel, sobrina di Berna- 
dina a expresa con bon e ta sinti pa 
participa n’e festival. E t’e prome 
dama cultural di Brazil y ta con- 
tento cu e sosten di un cantidad di 
persona pa cu e festival. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com £F www.facebook.com/awemainta 583-1400 á 583-1444 

Recherche a efectua varios detencion, 
entre nan tin algun atracador 



DIABUEBS ultimo van di 
CEA a yega Warda di Recherche 
na Frankrijkstraat, den dje varios 
detenido. 

Nan no a lceda hopi, e motibo ta- 
bata e detenidonan aki mester a 
presenta segun nos a compronde 
cerca Polis Tecnico. 

Tur lo a wordo ficha, esey t’e 
nomber cu ta wordo usa ora tuma 
tur dato di un sosopechoso. E.o. a 
saca potret di sosoechoso y tam- 
be tuma vinger prints. 

E detenidonan aki ta wordo so- 
specha e.o. di a comete atraco 
arma, forsa turista lanta placa 
bou menasa etc etc. 

Mirando cu nan ta wordo con- 
sidera peligroso, algun di nan a 
baha for di e van di CEA den boei 
na man y na pia. 

Un detenido a manda un mensa- 
he. E homber aki Rigo F. a wordo 
deteni na Papayastraat durante 
un inval den oranan di madruga 
siman cu a pasa. E1 a pidi prensa 
presenta pa manda un mensahe 
pa Christopher R (yiu di su ex 
pareha), cu segun Rigo F. t’esun 
cu a bay cu auto pa comete atra- 
co. Cu otro palabra e no tabata sa 
kico nan a bay haci cu su auto. 

Esaki ta imagennan capta mo- 
mento cu e detenidonan a yega y 
momento cu nan a sali bek. 

Opinion 

Kico t'e diferencia entre un 
pedofiel y un pedosexual? 



ORA nos scucha casonan di muchanan cu a pasa den 
abuso sexual, mayoria biaha e stempel di “pedofiel” no 
ta lceda atras. Abuso sexual di mucha ta un tema deli- 
cado. 

Abuso sexual di mucha ta trece un avalancha di emocion 
cerca nos, pero e ta un tema cu nos no por sconde p’e. 
Mas grandi e tabu, mas halto e obstaculo pa raporta so- 
specho di abuso sexual di mucha. 

Menos nos sa tocante abuso sexual di mucha, mas dificil 
e ta bira pa preveni esaki. P’esey e ta importante pa co- 
munidad di Aruba ta consciente tocante e tema di abuso 
sexual di mucha. 

KICO TA PEDOFILIA? 

Pedofilia ta un preferencia sexual. Un pedofiel ta un per- 
sona adulto cu tin atraccion sexual pa mucha. Un pedo- 
fiel mayoria biaha lo gusta mucha cu ainda no a yega pu- 
bertad, es decir muchanan cu ainda no a desaroya pecho, 
crecemento di cabey na parti intimo y cu ainda stem no 
a cambia. 

Algun pedofiel lo tin preferencia pa mucha so y tin pedo- 
fiel cu lo tin preferencia pa tanto mucha y adulto. 

KICO T’E DIFERENCIA ENTRE UN PEDOFIEL Y 
UN PEDOSEXUAL? 

Pedofilia hopi biaha ta wordo confundi cu pedosexuali- 
dad. E hecho ta cu, pa con fastioso e por zona, un per- 
sona pedofiel no necesariamente lo mishi cu un mucha. 


Apeser cu un persona tin atraccion y deseo sexual pa un 
mucha, pero e no mishi cun’e, esaki ta haci cu e persona 
no a kibra niun ley (aunke su pensamento y gusto ta in- 
moral y no aceptabel). 

Ora un persona mishi inapropiadamente cu un mucha, 
nos lo papia e ora di comportacion di un pedosexual. 

E persona alci SI a comete un acto castigabel. Dus un 
persona cu en realidad mishi of haci actonan sexual, cu 
penetracion of no, ta un pedosexual. 

E diferencia mas grandi ta, pa nos ta mas claro, cu pe- 
dofilia ta un sentimiento. No tur pedofiel lo actua riba e 
sentimientonan aki. 

Tin pedofiel cu lo ta consciente cu esaki no ta permitibel 
como cu e ta un abuso di mucha. Tin pedofiel cu por 
controla e sentimientonan aki. Pero si un pedofiel ac- 
tua riba e sentimientonan aki y abusa sexualmente di un 
mucha, cu penetracion of no, nos lo papia e ora di un pe- 
dosexual. Y abuso sexual contra un mucha ta castigabel. 

E PROFIEL DI UN “ABUSADOR” TA VARIA 
Tin ora nos sa pensa cu casonan di abuso sexual ta wor- 
do cometi dor di un persona desconoci, pero di 90% di 
e casonan di abuso sexual di mucha, e mucha sa ken e 
“abusador” ta. 

Un persona cu ta abusa sexualmente di un mucha no 
necesariamente ta un pedofiel. Segun un investigacion 
di un centro di experticio na Hulanda tin un indicacion 
cu di e 90% di e casonan, solamente 30% di e “abusa- 
dor” ta un pedofiel. 

Esald ta indica cu 70% di e “abusadornan” no tabatin 
un preferencia sexual pa mucha. A1 contrario e abuso a 
wordo cometi dor di personanan cu NO ta un pedofiel. 

>>> 

ABUSADORNAN OPORTUNISTA 
Abuso sexual por wordo cometi dor di abusadornan 
oportunista tambe, of gelegenheidsplegers, esaki NO ki- 
ermen cu nan ta un pedofiel. 

E abuso mayoria biaha no ta plania, pero e ta wordo 
cometi pa motibo di cierto circunstancia, cu ta duna e 
abusador chens e momento ey pa abusa di un mucha. 
P.e. si un mucha ta na cas of riba caya sin supervision, 
si e abusador ta bou di stress of otro emocionnan fuerte 
manera rabia. Si un persona abusa sexualmente di un 
mucha den seno familiar e ora aki ta trata di incest, p.e. 
dor di un omo/tanta, welo/wela, tata/mama, ruman, etc. 

ABUSADORNAN ASOCIAL 

Tin ora personanan cu no por forma un relacion (amo- 
roso) saludabel, cu tin poco empatia y no por hinca nan 
mes den sapato di otro tambe por yega na haci abuso 
sexual contra un mucha. 

Ta trata di personanan cu tin problema di conducta y 
rabia riba e comunidad. Tin ora e personanan aki por tin 
rabia specificamente riba hendenan muher. 

E tipo di abusador alci lo por yega na abusa di un mu- 
cha como cu un mucha ta fragil y inocente. E tipo di 
abusador aki hopi biaha ta opta pa abusa di un mucha 
desconoci y na un manera hopi violento. 

E tipo di abusador aki ta wordo caracterisa como un re- 
cidivista, es decir un persona cu lo keda comete e acto 
castigabel aki. E combinacion entre un deseo sexual (libi- 
do) halto, un impulso halto y un consenshi abou tambe 
por haci cu un persona por yega na abusa sexualmente 
di un mucha. 

ABUSADORNAN CU UN 
HISTORIA DIABUSO SEXUAL 

Personanan cu a experiencia algun trauma, p.e. abuso 
durante nan infancia, tambe por abusa despues di un 
mucha. P’e motibo aki ta importante pa tur mucha haya 
e guia necesario ora nan pasa den abuso (sexual). 

Nos tin cu corda cu abuso sexual tambe por pasa en- 
tre menornan mes. Muchanan tambe por abusa sexu- 
almente di otro muchanan. Ta bon pa ta consciente di 



esaki y ekipa nos muchanan cu tools necesario pa por 
para pa nan mes y pone limite. 

P’e motibo aki educacion sexual ta necesario di chikito 
caba. 

PAKICO E TA IMPORTANTE PA DIFERENCIA E 
TIPO DI “ABUSADORNAN”? 

Nos sa cu e articulo aki no tabata nada facil pa lesa, pero 
e ta importante pa trece temanan asina padilanti. Nos lo 
ldbra e tabu solamente si nos papia di dje y asina nos lo 
proteha nos muchanan tambe. 

Cu e articulo aki nos kier a trece dilanti cu no solamente 
pedosexual ta abusa sexualmente di mucha. Maslce cu ca- 
sonan di abuso mayoria biaha ta wordo cometi dor di un 
ser masculino, nos no mester descarta e hecho cu hende 
muher tambe por abusa sexualmente di un mucha. 

Semper mester tene cuenta cu e sexualidad, competen- 
cia social, habilidad cognitivo, grado di agresion, proceso 
di grooming y problemanan di relacion di e sospechoso. 
Tambe mester tene cuenta cu e circunstancianan bou di 
cual e delito a tuma lugar, paso no ta solamente senti- 
mento di pedofilia ta conduci na abuso sexual di mucha. 
Mas conocemento nos tin di e topico, mas mihor nos lo 
por preveni abuso sexual di mucha. 

Si bo tin pregunta of ta desea di sa mas informacion 
tocante abuso y negligencia di mucha yama Fundacion 
Respeta Mi na 582-4433 

Si bo ta sospecha cu un mucha ta wordo abusa den un 
forma of otro of bo ta desea di raporta un caso di abuso, 
yama meldpunt nacional di Aruba: Bureau Sostenemi na 
588-1010. 

Accidente serio na Cura Cabay diabierna anochi 

Un chauffeur deteni yuna keda pega den auto 


DIABIERNA anochi Polis y ambu- 
lance a ser manda cu urgencia dilanti ex 
cas di Wilfred Ho Sing Loy, pa un acci- 
dente di auto serio. 

Informacionnan na prome instante a pa- 
pia cu lo tin 3 auto envolvi. Berdad ta- 
batin 3 auto envolvi, solamente cu 1 di 
nan un Hyundai Accent tabata staciona 
dilanti e cas. 

Segun testigonan, e pick up tabata 
bayendo direccion San Nicolas cu ve- 
locidad halto, y parse cu un poco 
mas pabou den area di Cura Cabay 
Store e lo a dal of hera dal un auto. 
Di e manera eynana el a sigui pasa auto, 
y ta topa cu e Hyundai Accent bayendo 
direccion Savaneta. 

Esaki a causa un impacto duro ora nan 
a dal frontal. Durante cu e autonan a 
zwaai e Hyundai Accent a bay dal un 
otro Hyundai Accent staciona dilanti e 
ex cas di Ho Sing Loy. 

Materiaalwagen di Brandweer mester a 
sali di post Sabana Berde direccion Cura 
Cabay, pa libera e chauffeur cu a keda 
pega. 

Bomberonan a traha basta liher y a sa di 
saca e chauffeur den un tempo cortico. 
Mientrastanto Polis a detene e chauffer 
di e pick up, sospecha di tabata coriendo 
auto bou influencia. E1 a wordo poni den 
boei y prome cu nan a hibe Warda di Po- 
lis pa test a laga Paramediconan controle, 
debi cu tabata trata di un impacto duro. 

Na warda e lo mester bay pasa test riba e 
machine grandi, y asina Polis lo haya sa 
cuanto alcohol el a bebe. 

Chauffeur di e Accent a wordo saca di e 
auto y poni den Ambulance, unda nan a 
sali despues cune pa Hospital. 

Accidenfe n« 
Tanki Flip 


DIABIERNA mainta Polis di Trafico y 
tambe companianan di seguro a bay un 
dalmento na Tanki Flip. Esaki a sosode 
panort di e rotonde. Tabata trata di 2 vehi- 
culo. 



Causa di e dalmento tabata momento cu e 
chauffeur di un Mitsubishi Montero a bay 
haci un U-Turn. 

Posiblemente e no a pone atencion y ta dal 
un Nissan March, lagando bastante daño 
material atras. Lolce tabata mas importante 
cu ningun persona a resulta herida. 



Dalmento di 
cadena diabierna 
atardi na Ponton 


DIABIERNA atardi Polis y ambulance a 
bay Ponton, un poco mas panort di WEMA 
unda un accidente den cadena (kettingbots- 
ing) a sosode. 

Na yegada Polis a topa cu e vehiculonan. 
Esun mas dilanti tabata un Mazda SUV, e di 
dos tabata un Hyundai i 10 y e ultimo tabata 
un Mini Cooper. 

E Mazda pa un of otro motibo a sera brake, 
y esnan patras no a pone atencion y ta causa 
e dalmento den cadena. 

Durante e impacto esnan den e vehiculonan 
lo a sinti nan neky tabata sinti un poco dolor. 
Y tabata p’e motibo aki cu a pidi asistencia di 
Paramediconan pa controla e ocupantenan. 
Segun nos a compronde, nada di gravedad. 

Colegio Conrado Coronel l'e skol 
ganador di Hofi Amistad 2019 


DIABIERNA tabata un dia sumamente spe- 
cial pa Sector Primario y Enseñana di Aruba. Di 
un manera sorpresivo Ministernan Chris Romero 
y Rudy Lampe, hunto cu un delegacion di Santa 
Rosa/DLVy a yega na Colegio Conrado Coronel 
pa oficialmente anuncia cu e skol aki t’e ganador 
di Santa Rosa su prome Hofi Amistad. 

Cu e pensamento di inculca den nos muchanan 
e cultura di plantamento for di edad tempran, 
Departamento di Agricultura, Cria y Pesca/Santa 
Rosa, a bin cu e iniciativa di e proyecto Hofi Amis- 
tad. 

Hofi Amistad ta un proyecto caminda Santa Rosa 
ta incentiva e skolnan basico na Aruba pa ta mas 
activo den plantamento, cu e meta pa ta mas auto- 
suficiente ora ta trata cuminda. 

Tur skol basico a wordo invita pa participa den 
e proyecto Hofi Amistad, y pa cu esaki cada scol 
mester a manda un opstel indicando con nan ta 
imagina e hofi di nan slcol. 

E opstel ganador di e aña aki tabata esun di 4de 
ldassen di Colegio Conrado Coronel. 

Santa Rosa lo guia y yuda den e creacion di Colegio 
Conrado Coronel su Hofi Amistad. Esaki lo tuma 
lugar na cuminsamento di aña escolar 2019/2020. 
“E ta mi deseo pa aki 1 aña nos por mira e fru- 
tonan di e cosecha di boso Hofi Amistad”, tabata 
palabranan di Minister Chris Romero na ocasion 
di premiacion di Hofi Amistad. 

Minister Romero a felicita e alumnonan di e 4de 
ldassen di Colegio Conrado Coronel cu a hinca un 
opstel asina bunita y inovativo den otro. 

“Boso ta un ehempel pa alumnonan di otro skol- 
nan sigui. Mi gradicimento n’e cabesante y docen- 
tenan di Colegio Conrado Coronel p’e entusiasmo 
cu a brinda pa cu e proyecto Hofi Amistad”, Min- 
ister Chris Romero a finalisa bisando. 

Bishita Diplomatico di Minister Juan Antonio Prieto, 
Consul General di Peru di Panama na Aruba 



MINISTER Juan Antonio Prieto, Consul General di Peru 
na Panama a realisa un bishita diplomatico na Aruba dianan 
9 y 10 di mei 2019. Cu e bishita aki lo beneficia comunidad 
Peruano na Aruba pa regla nan documentonan personal tanto 
como pasporte, cedula di identificacion, como tambe poder- 
nan notarial y otronan di caracter legal. 

Tur esaki durante diahuebs 9 y diabierna 10 di mei na hotel 
‘Talk of The Town riba L.G. Smith Boulevard. 

E oficial diplomatico di Panama a acepta y cumpli cu un bishi- 
ta protocolar di e Fundacion Fiestas Patrias di Peruanos na 
Aruba na unda a ricibi un documento describiendo memori- 
anan di asuntonan realisa na Aruba. 

Gestion di Maneho y Tratonan di e Institucion mas activo 
na Aruba. Tambe nan proyectonan na corto, mediano y largo 
plazo cu ta duna honor n’e cuestionnan cultural, turistico, civ- 
ico y patriotico di Peru na Aruba. 

Nan presentacion a ser ricibi y acepta cu gran agradecimento 
y felicitacion pa nan trabaounan di hopi esfuerso realisa p’e 
institucion na Aruba. 

Masha pabien Fundacion Fiestas Patrias Peruanos na Aruba...! 

Hersengymnastiek Divi Resorts 




DIVI Resorts recientemente a organisa un 
hersengymnastiek den cua 10 team yena cu 
entusiasmo a participa. Temanan durante e 
evento alci tabata: 

Historia di Aruba, Divi facts, historia mun- 
dial, strilc vragen y algun actividad di Team 
Building. 

Team ganador di e anochi ki tabata: 

Dushi Yui di Tamarijn; di dos lugar a lceda 
Human Resources Brainiacs y Pink Panthers 
di Divi Phoenix Sales; di tres lugar a lceda pa 
Tur cu Tin di Divi Village. 

Campeonato Fast Pitch di ASB a continua 

Black Joker ta knock out The Prodigies 
den prome wega di A-Klas di 2019 


CAMPEONATO Fast Pitch di 
Aruba Softball Bond dedica na bal- 
uartenan Jacobo Jansen y Gilbert 
“Nando” Maduro a continua riba 
veld di Dragon Hitters na Barcadera. 
Bon asistencia di publico cu un bon 
ambiente e equipo di Black Joker a 
manda un señal cla den su prome 
wega. Black Joker no a respeta e vet- 
erano leyenda Antonio”Tony” War- 
ner, kende ainda ta contruibuyendo 
den deporte di softball den A-Klas 
propinando Tony asina su prome 
derota. 

Tony Warner a tira 32 bola, 44 strike 
bon pa 76 lansamento propinando 4 
ponche y ta regala 3 base por bola 
permitiendo 6 hit. Hector Winterdal 
ta releva 2/3 parti den di 4 inning ta 
lansa 30 bala, permitiendo 6 careda 
limpi y 4 hit. 

Mihor bateadornan pa Black Jolcer 
ta Oslin Bergrok di 4-4 cu 4 rbi y 3 
careda anota mas un homerun, Bry- 
an Courtar 3-2, Juan Carlos Maduro 
y Danilo Croes di 2-1. 

Pa The Prodigies e unico hit a wordo 
bati pa Albert Croes, kende porci- 
erto a anota tambe e unico careda. 
Campeonato ta continua awe dialu- 
na 13 di mei na Pos Chiquito unda 
pa 7.15pm den A-Klas Blackhawks 
lo enfrenta Piratas, mientras pa 9pm 
Royal Power lo topa Celebrities e 
equipo cu a titular campeon 2018 
den A-Klas, kendenan a subi pa AA. 
Campeonato Fast Pitch a la carga!!! 

Campeonato HEINEKEN fast pitch di Aruba Softball Bond a continua 

Spuiters MIPA ta derota 
Macuarima Spark Elektra den AA 



CAMPEONATO Heineken fast 
pitch di Aruba Softball Bond dedi- 
ca na baluartenan Jacobo Jansen y 
Gilbert “Nando” Maduro a conti- 
nua riba veld di Dragon Hitters na 
Barcadera. Den categoria AA e dos 
rivalnan Spuiters MIPA di Sabana 
Grandi a topa e muchanan di Mac- 
uarima Spark Elektra. 

Spuiters bou maneho nobo di e 
legendario Johannes Poy Flanegin 
e aña aki a Sali y mustra cu mes- 
ter tene bon cuenta cu nan. Doño 
di equipo Spuiters MIPA Sr. Henlc 
Arnold a dicidi di lanta un equi- 
po nobo “White Jolcer” y e aña 
aki Henki lo keda A-Klas pa desa- 
roya muchanan pa su farm system. 
Angelo Arnold a start pa Spuit- 
ers MIPA y a cubri henter e ruta 
pa pone e promer victoria riba su 
nomber. Juan Chirino tambe a bay 
ful e ruta pa Macuarima pero mes- 
ter conforma su mes cu e derota. 
Mester remarca cu Spuiters a rally 
den promer inning acompaña pa 
dos error y a anota 5 careda y di 
eynan Chirino a preta brasa y no a 
permiti mas careda. 

Spuiters como equipo a bati di 22-4 
pa un averahe di 182. Macuarima 
como equipo a bay di 19-4 pa un 
averahe di 211. Spuiters MIPA 5 
careda, 4 hit, 0 error. Macuarima 
Spark Elektra 2 careda, 4 hit, 3 er- 
ror. Angelo Arnold ta tira 30 bola, 
47 strike pa un total di 77 lansa- 
mento permitiendo 2 careda limpi 
propinando 5 ponche crema y ta 


regala 2 base por bola pa un era 
di 2.80. Juan Chirino 22 bola, 55 
strilce bon pa 77 lansamento per- 
mitiendo 2 careda limpi propinan- 
do 4 strilce outs y no ta regala base 
por bola pa un era di 2.80. Pues 
un pitcheo hopi balansa pa ambos 
banda. 

Mihor bateadornan pa Spuiters 
MIPA ta Reison Alvarado, Alexan- 
der van de Berg y Gerald Werleman 
tur di 2-1. Gerald ta conecta por- 
cierto un triple. Deyon Peterson a 
bay di 3-1. Pa Macuarima Spark 


Elektra Edgard Flanegin, Ray Bern- 
abela ambos di 3-1, Leonard Geer- 
man di 2-1 y Randolph Pinedo di 
1-1. Dialuna awor campeonato ta 
continua na Pos Chiquito cumin- 
sando pa 715pm den categoria A- 
Klas Blackhawks lo topa Piratas 
mientras pa 9pm den categoria AA 
Royal Power lo midi forsa contra 
campeon di A-Klas 2018 kendenan 
a promove pa AA esta e muchanan 
di Esy Kelly Celebrities. Fanaticada 
di softball jega tereno bin apoya bo 
equipo preferi!!! 

Drenta su portanan cu gradicimento, 
drenta su tempel cu cantica di alabansa, 
glorific’e, bendiciona su Nomber, 

Salmo 100:4 

Cu dolor na nos curason pero conforme cu boluntad 
di Dios, nos kier anuncia fayecimento di nos casa, 
tata, welo, ruman, omo stima: 

Alfred 

Nicasio Tromp 

Mihor conoci como “Freddy” 

*14-12-1946-107-05-2019 

Na nomber di su: 

Casa stima: Elda Tromp-Croes 

Yiunan: 

Jahir Tromp 
Gregory Tromp 

Nietonan:Gilliam Tromp 
Dilan Tromp y su mama Leydis Concepcion 

Tata: tNicolas Tromp 

Mama: tPetra Tromp-Tromp 

Rumannan: 

Mercedes y Lucas Bergen-Tromp 

tLeo y Clea Weller-Tromp y famia 

Luis y Ingrid Chehin y famia 

tlerena y Chito Kelly-Tromp y famia 

tEddy Tromp 

Magriet Tromp 

Gala y Mario Kelly y famia 

Esther y Hubert Inocencia y famia 

Maria Tromp y famia 

Veny Tromp y famia 

Elvis Tromp y famia na Hulanda 

Suegronan: tCarlos y tHenita Croes-Croes 

Swa y cuñanan: Mary y Rufo Solognier y famia 

Edna y Rolando Garcia y famia 

Dientje y Humberto Nivilac y famia 

Erwin y Jenny Croes y famia 

Maria Croes y famia 

Lucia y Reynaldo Rekwest y famia 

Iha: Steve Croes 

Omo y tantanan, sobrino y sobrinanan, primo y 
primanan 

Amigonan di cas: Elton, Fedy, Roy y Andres Giel 

Amigonan di Valero Sta, Cruz, bisiñanan, amigonan y 
conocirnan y 

Demas famia: 

Tromp, Croes, Bergen, Weller, Chehin, Kelly, Inocen- 
cia, Chang, Diaz, Bergstra, De Windt, Oduber, Davis, 
Hoek, Zievinger, Estrada, Vrieswijk, Rijna, Solognier 

Ta invita pa e acto di despedida cu lo tuma lugar 
dialuna 13 di mei 2019 na Aurora Funeral Home di 2’or 
pa 4’or di atardi, suigi pa acto di cremacion, 

Nos disculpa si den nos tristeza nos por a lubida algun 
famia, 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu inmenso tristesa na nos curason nos ta anuncia 
fayecimento di nos mama, wela, ruman, tantay 
madrina stima: 

ANTONIA 
INNOCENTIA 
FARO 

Cariñosamente yama: “NANA” 

*28 juli 1947 -18 mei 2019 

Na nomber di su mayornan: 
t Higinio y Anna Faro-Semeleer 

Yuinan: 

Ghislaine Dabian y Archie Tromp 
Daymond Dabian y Lilly Dirksz 
Julisa Dabian y Alejandro Reyes 

Nieto y nietanan: 

Kylen Dabian 
Jélixie Bislip 
Dyron Dabian 
Jesszady Dabian 
Arziany Tromp 
Cheydeah Ignatia 

Rumannan: 

Theresita Kock-Faro, Betto, yiu Anthony y famia, 

Irena Dijkhoff-Faro, +Freddy, yiunan Ethleen, Gina, 
Ralph y famia, 

Isnardo 'Chonay” Faro, Petra, yuinan Jorge, Juni y 
famia, 

Ursula Faro y yiu Yoana. 

tPablo Tromp, Stefanita, yiunan y famia. 

Subrino y subrinanan, primo y primanan, amigo y 
amiganan, comer y compernan, 

Su amiganan: 

Olivia, Francia, Mena Croes, Thelma, Mena, Vilma, 
Mechi y Bertha, 

Un danki enorme ta bay pa su querida bisiña dokter 
Benita Britt-Croes y sigur un danki inmenso na Dokter 
Cuba, dokter Choudry y afdeling Dialyse na HOH, 

Demas famia: Faro, Dabian, Semeleer, Franken, 
Tromp, Dirksz, Kock, Dijkhoff, Bislip, Schwengle, De 
Cuba, Simileer, Figaroa, Ignatia, Infanzon, Arends, 
ex-coleganan di Wulfsen & Wulfsen y demas famia, 
bisiñay conocirnan, 

Nos ta invita pa asisti na e acto di entiero cual lo tuma 
lugar diaranson 15 mei 2019 na misa Sta Anna na 
Noord di 2or pa 4’or di atardi. Despues lo sali pa 
Santana Catolico na Noord, 

Occasion pa condolencia ta na Aurora Funeral Home 
diamars 14 mei 2019 for di 7:00pm-9:00pm, 

Nos disculpa si den nos tristesa nos por a lubida un 
famia. 

Na lugar di flor of krans nos ta aprecia un donacion pa 
“Fundacion Cas Marie”, 



Detencion relacioná cu 
ladronisia cu violencia 

WILLEMSTAD - Relacioná cu 
un caso di ladronisia cu violencia, cu 
a tuma lugar dia 15 di februari 2019, 
na un minimarket den área di Beurs y 
na Baya Beach, e investigacion den e 
casonan aki a continuá. Diabiérné 10 
di mei ultimo, alrededor di 19.13or di 
anochi, riba órdo di Ministerio Publico 
Rechérchenan di Atraco Team a detené 
e hóben sospechoso J.J.de.W., nacé na 
Córsou di 15 aña di edad, en conex- 
ion cu e casonan ariba mensioná. 

A presentá e sospechoso dilanti di un 
Fiscal auxiliar, kende a ordená su en- 
carcelacion pendiente di mas investiga- 
cion. 


Ai£a 

-—- <*y 

Señor ta mi wardador mi no tin falta di nada den 
cunucu di yerba berde e ta pone mi sosega. E ta 
hibami na awa tranquil pa mi bolbe haña forsa. 

Cu dolor na nos Curazon pero conforme cu boluntad 
di Senjor nos ta anuncia fayecimento di nos Ruman y 
Tanta stima: 



Thomasa Farro 

mihor conoci como Toma 

Na nomber di su: 

Rumannan: 

Petra de Jongh y famia 
Vda, Felepina Tromp y famia 

Sobrinonan stima: 

Nelson de Jongh 
Daniel Farro 

Demas sobrino y sobrinanan y famia, tur su prima y 
primonan, comer y compernan y tur su amiga y 
amigonan y verpleesternan di St Micheal Paviljoen. 

Demasfamia: Farro, Figaroa, Franken, de Jongh, 
Dubero, Wester, Tromp. 

Ta invita famia y conocirnan pa acto di entiero cu lo 
tuma lugar dialuna 13 mei 2019 di 2or pm pa 4or pm 
atardi na Parokia di St. Anna na Noord. 

Despues lo sali pa Santana Catholico na Noord, 

Si acaso den nos tristesa nos por a lubida un famia 
nos ta pidi nos disculpa. 

Nos ta lamenta cu después di entiero nos no por recibi 
bishita di condolencia na cas. 

Entrada hudicial 
cu detencion 



'yluH&UZi 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Nos ta anuncia fayecimento dl 



Hernandez Heide 

*09-08-1946 - |10-05-2019 
Acto dl entlero lo wordo anuncia despues. 




AuSora 






Señor ta mi wardador mi no tin falta di nada den 
cunucu di yerba berde e ta pone mi sosega. E ta 
hibami na awa tranquil pa mi bolbe haña forsa. 

Cu dolor na nos Curazon pero conforme cu boluntad 
dl Senjor nos ta anuncla fayecimento dl: 



Faustina Maria 
Tromp-Boekhoudt 

mihor conoci Maria, Machi 
Acto di entiero lo wordo anuncia después. 


WILLEMSTAD - Diabiérné 10 di mei 2019, alrededor di 
15.15or, Team di Mantencion di Orden Publico a tene un entrada 
hudicial den un cas na St. Maria y a haci un detencion. 

En conexion cu un control cu tabatin riba un auto y a haña e 
chofer cu un paki di cocaina. Continuando cu e investigacion a 
haci un entrada hudicial caminda el a cumpra esaki. 

Durante di e control n’e cas a haña y a confiscá 110 paki di co- 
caina cla pa bende. 

N’e sitio a detené e hómber N.E.M., di 59 aña di edad, nacé na 
Córsou, pa violacion di ley di Opio. 

A presentá e sospechoso dilanti di un Fiscal auxiliar kende a or- 
dená su encarcelamento pendiente di mas investigacion. 



Dios ta mi Wardador, 
mi no tin falta di nada 
Nos ta anuncia fayecimento di 



Aloysio Marcolino Franken 

Mihor conoci como Djiespie 
Lid in de Orde van Oranje Nassau 

Na nomber di su esposa: Cecilia Franken-Geerman 

Yiunan: Susie Franken y Alwin Croes 
Lissette Franken 
Mabilene Franken y David Kock 

Nietonan stima: Stacey y Julie Croes. 

Rumannan: Elga Croes 

Rubert y Jacky Croes 
Willem y Amparo Croes 
Oswald y Glenda Croes 
Ingrid Croes y Jaime Coeriel 
Oslin Croes na Hulanda 



Anna, Freddy Cesar, Tina, Shonwe y Mario Stede 

Swa y Cuña: Casimiro y Margarita Geerman 

Sobrino y sobrinanan, primo y primanan y 

tur su amigonan mucho pa menciona. __ 

Y sin lubida tur amigo di Djiespi’e Place 

Acto di entiero lo wordo anuncia despues. 

$ 

1 

Corsou I 


Caso di duo Soerka y Isenia tratá 
den sala di corte diabierna 


WILLEMSTAD - E dos cuidadanonan Glenston Soerka di 
29 aña di edad y Trisha Isenia, entre tanto 18 aña di edad, 
su Casonan a keda tratá diabierna den sala di corte y a dura 
bastante largo, di mitar di 10 te despues di 12or di mérdia 
ainda e Caso tabata full den tratamento, como tal sentencia 
lo ta 29 di mei pa cuarto pa 2. Hues mr. Mauritsz de Kort a 
precidi e secion aki, siendo na nómber di Ministerio Publico 
tabatin fiscal señora mr, Clarelli Hato-Willems, anto como 
defensa abogado señora mr. M.C. Verkade. En realidad ta 
trata di vários Caso di atraco cu como protagonista prinsipal 
Glenston Soerka, un bon conosi di hustisia, kende ya for di 
su 17 aña ta activo den e campo di criminalidad, tirando 
atraco, pero entre tanto a logra trék su frei menor di edad, 
Trisha Isenia bay cune den su hazañanan. Ta trata e biaha 
aki di atraco cu a tuma lugá dia 13 di juli 2018, hórtando 
pickup marka Chevrolet, bóternan di Whisky, White La- 
bel, Johnny Walker, Black Label, pero tambe cámara di saca 
pótrét, vários tipo di holoshi, CD player, telefon mobile, e 
suma di placa di 375 florin, tur esaki pérteneciendo na un 
persona di fam Zonenschain. 

E atracadó a menasá cu arma di candela, bati e victima y 
maltrat’é den su cas, mara e persona na man, na pia y cara, 
listra e persona na su curpa pa despues kita su propiedad- 
nan fo’i dje. E victima mester a sigui tur instruccion di e 
atracadó, sinta bon mucha riba stupi wak kico ta pasa cune, 
laga kita e alarma for di funcion, soportá cu ta ranka ho- 
loshi for di su man etc. E siguiente atraco brutal di e duo a 
tuma lugá dia 15 di juli 2018 na Coral Estate riba famianan 
di fam Niepoth y Ekelschot, caminda a logra kita un lista 
largo di propiedad di e victimanan aki entre cual 3 Ipads, 
3 adapter, cargadó di telefón, holoshi, notebook, vários ho- 
loshi, vários Iphone, mashin di bora, tas di computer, televi- 
sion, armband, cámara di saca pótrét, sumanan di plaka di 
USD 3035,50 plus USD 500, plus sumanan di Naf 900,00, 
mas e suma di Naf 1000,- rijbeweis y tarhetanan di ban- 
conan MCB, ING, Rabobank y funmiles, pótmóni, cabel- 
nan di computer, mashin di bora, pickup di marka Ford. 
Aki atrobe Glenston Soerka cu su cara tapá a aplicá prácti- 
kanan di violencia, menasando cu arma di candela, manda e 
victimanan drumi plat abou na suela, marando e hendenan 
aki na man y pia, grita pa intimidá nan, dal un of mas di e 
victimanan cu moketa den cabes benta largo abou na suela, 
pero tambe bati nan cu skóp den curpa y den lomba. Danki 
na recursonan moderno awendia, e denunsiante por sigui su 



Mac Book hórtá y a bin sa cu esaki ta na e adrés Caya Irena 
Schoop aya na Barber, di manera cu polisnan por a djis bay 
na e sitio. Hasiendo investigacion den e cas a reis tambe riba 
otro artefactonan hórtá na Coral Estate. 


Fiscal señora mr. Carelli Hato Willems a presentá debidam- 
ente documenta den sala di corte diabierna demostrando cu 
e figura principal den e actonan castigabel aki ta Glenston 
Soerka, pero su cómplise Trisha Isenia mas bien ta su frei 
cu el a logra lastra bay cune y hinka den su fechorianan. E 
acusado Glenston Soerka tin un trayectoria largo di actonan 
criminal cometé, pero awor a logra jóin su frei, menor di 
edad, esta Trisha Isenia den su actonan. E acusado Trisha 
Isenia natural a saca probecho di e ladronisianan cometé 
pa Glenston Soerka, pero ta siguiendo instruccionnan siega- 
mente di e protagonista prinsipal aki. 

E actonan cometé ta mará na diferente prosésverbal di de- 
claracionnan cu e acusadonan a haci, nengando di a tira 
atraco y óf cu a haya e articulonan abou den mondi y na otro 
sitio. Esaki ta un Caso cu a demostrá claramente con crimi- 
nalidad por sigui crese, curti y cohe formanan spantoso, no 
opstante intervencion di instancianan profecional manera 
Jeugdreclassering, sikólogo, sikiater y lo demas. Fiscal mr. 
Clarelli Hato Willems a demandá un castigo di prizon di 8 
aña pa e baké den criminalidad Glenston Soerka, kitando e 
temporada cu esaki a pasa den aresto preventivo. Pa e cóm- 
plise Trisha Isenia, kende ta un firstoffender y cu ya tabata 
70 dia encarselá pa e Caso aki, fiscal a limitá e demanda na 
un castigo di prizon di 360 dia di cual 290 dia condicional y 
guia di parti di Jeugdreclassering. Esaki ta nificá cu Trisha Is- 
enia lo no tin nodi di drenta prizon atrobe pa e mesun Caso 
aki. Hues mr. Mauritsz de Kort a keda di bay studia e Caso 
aki completo pa dia 29 di mei dicta sentensia. 

Curtley Basilia acusado den Caso di Hatoshoeting 
den sala di corte diabierna, estilo proforma 



WILLEM STAD - Fiscal señora mr. Carelli Hato ta- 
bata por la goma diabierna, atendiendo vários Caso 
grandi. Tambe esun di e acusado Curtley Basilia di 32 
aña di edad. E ta sospechá di a paga agente policial 
Xavier de Windt un suma di placa pa duna informa- 
cion tokante Erwin ‘Djais’ Juliana, lcende despues a 
keda asesiná cruelmente na su yegada for di exterior 
(Alemania) cu avion di Airberlin na aeropuerto Hato 
dia 15 di juli 2014. E asesinato aki ta parti di guer- 
anan tenas entre géngnan criminal na Córsou, esta No 
Limit Soldiers (NLS) y Buena Vista City (BVC) y cu 
a culminá den seftamento di Erwin “Djais” Juliana y 
Shentley “Champi” Arnhem. Pero tabatin vários otro 
persona inocente cu a haya bala e dia ey. Segun fiscal 
Clarelli Hato-Willems diabierna den sala di corte, Curt- 
ley Basilia a hasi e palabracion cu agente polisial Xavier 
de Windt na Sint Maarten. E polis aki cu ya ta cerá na 
Hulanda, despues di a lceda sentenciá, pa su acto casti- 
gabel cu el a cometé di pasa informacionnan confiden- 
sial tocante e buelo di Airberlin pa Córsou, a bisa cu ta 
Curley Basilia a dun’é e encargo pa buska informacion 
contra pago di e suma di 50.000 florin. En realidad ta 
solamente e suma di 35.000 florin Xavier de Windt a 
ricibi cu cual el a cumpra un auto. E tiradónan envolvi 
tabata Judrin ‘MOB’ Martis, Adriaan ‘Poison’ Martha 
y Raily Bart, kendenan tur a lceda gará y sentenciá. E 


acusado Curley Basilia, cu ta esun cu a busca y a duna 
informacion di skema di buelo, sinembargo despues 
djei a hiba un bida di fugitivo. E1 a biba un temporada 
na Santo Domingo, pero a biaha pa Hulanda, caminda 
cu intervencion di Interpol nan a gar’é aña pasá y logra 
entreg’é na autoridadnan na Córsou. Curley Basilia dia- 
bierna den sala di corte a declará cu e ta tata di yunan 
di 10, 8 y 2 aña di edad. 

Abogado encargá cu e defensa di Curley Basilia, señora 
Marije Vaders a pidi pa laga su cliente den libertad ya 
cu segun e abogado e investigacionnan te ainda no a 
duna pruebanan contundente. Fiscal mr. Hato Willems 
sinembargo a referi detayadamente na declaracionnan 
incriminatorio di agente policial de Windt, e palabra- 
cionnan cu esaki a hasi cu Basilia, e placanan cu de 
Windt a ricibi y otro fuentenan importante pa mustra 
seriedad di e acusacionnan. Hues mr. Mauritsz de Kort 
a rechasá e peticion pa libertad temporalmente, pero 
mesora a yama atencion pa e hecho cu tratamento di e 
Caso aki riba contenido lo ta dia 19 di juli binidero. Re- 
marcabel ta cu no tabatin masha famia di e victimanan 
presente diabierna den sala di corte, aparentemente tin 
un di e famianan hopi yegá di un di e fayesidonan cu 
ta sufri di e malesa Alzheimer, como tal lo no por ta 
presente na ocacion di tratamentu di e Caso aki próxi- 
mamente. 






AWEMainta 


Dialuna, 13 Mei 2019 


Corsou I 


Hulanda a bolbe ripiti: 

Cada pais di Reino ta responsabel 
pa su maneho di Migracion 


WILLEMSTAD Den un Carta cu e Secretario di 
Husticia y Siguridad Hulandes Mark Harbers a man- 
da pa parlamento Hulandes e siman aki, e ta informa 
presidente di parlamento Hulandes cu cada pais cu ta 
forma Reino Hulandes ta responsabel pa nan maneho 
y e forma cu nan ta ehecuta nan maneho di migracion. 

Minister Mark Harbers a confirma cu maneho di migra- 
cion ta y ta keda un asunto y responsabilidad di cada 
pais den reino y e organisacion di boluntario ACVC a 
constatá esaki tambe. 

Esaki ta enserá cu tur pais den Reino ta obligá pa cumpli 
cu e tratado Europeo pa Derecho Humano cu ta prohibi 
tratado inhumano. Esaki ta nifica entre otro cu depor- 
tacion di un migrante ta prohibi si e deportacion alci ta 
enserá un risico real cu dictadura lo aplicá tortura of 
trato inhumano. 

Secretario di Estado Harber ta insisti cu mester aplica y 
respetá e reglanan di Derechi Humano completamente 
y ta cumpli cu acuerdonan internacional. 

E detaye aki ta un condicion importante pa e asistencia 
cu Hulanda ta duna a base di artikel 36 di Statuut pa 
asistencia y yudansa. 

Cumplimento di e reglanan aki ta responsabilidad di 
Hulanda ya cu Boneir ta un munisipio Hulandes. 

BON COPERACION 

Durante añanan cu a pasa a forma un bon coperacion 
entre autoridatnan di Hulanda cu autoridatnan di Aru- 
ba y Corsou riba tereno di duna asilo y migracion. 

E peticionnan pa asistencia y asistencia for di Aruba y 
Corsou na Hulanda ta ofrecé e oportunidad pa intensi- 
ficá e coperacion aki y hasié mas amplio. 

Gobierno Hulandes a informá su parlamento caba cu 
Hulanda ta duna asistencia techniko den creacion y in- 


stalacion di fasilidad y proseduranan den e cadena pa 
acomoda strañero. 

E Secretario di Estado Hulandes a anuncia cu Gobi- 
erno Hulandes lo organisá curso y training pa funcio- 
narionan por atendé cu migrante y duna e servicio cu 
nan meresé. 

Cu e asistencia cu Gobierno Hulandes duna, automati- 
camente nan ta duna un contribucion na perfeccioná 
e prosedura di haci peticion pa atmicion, peticion pa 
proteccion, y pa mehorá e sistema di identificacion, reg- 
istrá y (macia importante) tin tur documento cla ora e 
migrante tin cu retorna su pais. 

Un bentaha adicional balioso cu e sistema aki ta produ- 
ci ta cu e ta crea un base solido pa e proseso basico dje 
cadena di maneho di strañeronan na Corsou y Aruba. 
(Straño cu nan no ta mencioná Sint Maarten. Red.). 

Islanan BES tin un cuadro huridico solido caba con 
nan maneho di migracion ta funciona. 

Den e lunanan binidero nan ta analisá riba ki parti mes- 
ter adaptá ley di strañero y regla ne islanan di Hulanda 
den Caribe pa promové un sistema atministrativo y di 
prosedura eficiente den e munisipionan ey. 

NO TA ACCEPTA ASISTENCIA 

E organisacion di boluntarionan ACVZ a ofrecé pa 
traha un rapórt cu recomendacion riba proteccion y 
migracion internacional den cuadro di nos relacionnan 
den Reino y con Hulanda mester maneha e tema di 
proteccion internacional y migracion dje luho cu ta bin 
pa nos islanan. 

Hulanda a dicidi cu nan no ta hasi uso dje oferta aki 
pasobra nan tin e informacionnan nesesario caba den 
cas na diferente Ministerio di Gobierno Hulandes. 

